Jeg er født muslim, jeg praktiserer islam, og jeg er opfostret af forældre, der var progressive britiske muslimer. Jeg har aldrig været tvunget til at dække mit hår til. Det ændrede sig, da jeg flyttede til Saudi-Arabien for at arbejde som læge.

I henhold til Saudi-Arabiens sharialove måtte jeg ikke bevæge mig ud i det offentlige rum uden at tildække hele min krop – bortset fra ansigtet og hænderne – i en flagrende sort abbaya. Det var min første oplevelse med tvangstildækning.

Selv i Saudi-Arabien – selve islams epicenter – var det de færreste kvinder, der bar niqab – det var kun nogle af de ultraortodokse kvinder, der følger en streng version af islam, wahabisme, samt beduinkvinder ude på landet.